22 กรกฎาคม 2564

ความมุ่งมั่นที่มีต่อสภาพภูมิอากาศเชิงบวก เศรษฐกิจหมุนเวียน และความก้าวหน้าทางสังคม

**สร้างอนาคตที่ยั่งยืนร่วมกัน**

กรุงเทพฯ – การเติบโตของประชากร การเปลี่ยนแปลงสภาพภูมิอากาศ และมลภาวะต่อสิ่งแวดล้อมเป็นปัญหาสำคัญระดับโลกที่ส่งผลกระทบต่อทุกคน เมื่อเผชิญกับความท้าทายเหล่านี้ เฮงเค็ลเชื่อว่ามีความจำเป็นอย่างยิ่งที่จะต้องร่วมมือกันและค้นหาโอกาสในการกำหนดอนาคตที่ยั่งยืนร่วมกัน

นายแอนเดรียนโต้ จายาเปอร์นา ประธาน บริษัทเฮงเค็ล กล่าวว่า “ความยั่งยืนคือความท้าทายร่วมกัน ดังนั้นจึงเป็นงานที่ต้องร่วมมือกัน ที่เฮงเค็ล เราพยายามมากยิ่งขึ้นในการฟื้นฟูสภาพภูมิอากาศเชิงบวก ขับเคลื่อนเศรษฐกิจหมุนเวียน และทำให้เกิดความก้าวหน้าทางสังคมในชุมชนของเรา”

ด้วยความมุ่งมั่นไปสู่ความยั่งยืน เฮงเค็ลมีส่วนสนับสนุนการดำเนินการตามเป้าหมายการพัฒนาระดับโลกของสหประชาชาติ ความสมดุลระหว่างความสำเร็จทางเศรษฐกิจ การปกป้องสิ่งแวดล้อม และความรับผิดชอบต่อสังคมได้รับการยึดไว้อย่างลึกซึ้งในค่านิยมองค์กรและมรดกของเฮงเค็ลที่มีมายาวนานกว่า 140 ปีนับตั้งแต่บริษัทก่อตั้งขึ้นในปี พ.ศ. 2419

เพื่อลดการปล่อย CO2 และจำกัดภาวะโลกร้อน เฮงเค็ลได้ดำเนินการตามวิสัยทัศน์ระยะยาวในการเป็นบริษัทที่มีสภาพภูมิอากาศเชิงบวกภายในปี พ.ศ. 2583 ตัวอย่างเช่น บริษัทตั้งเป้าที่จะลดคาร์บอนฟุตพริ้นท์ในโรงงานผลิตลงร้อยละ 65 ภายในปี พ.ศ. 2568 และลดลงร้อยละ 75 ภายในปี พ.ศ. 2573 (ปีฐานที่ พ.ศ. 2553) ภายในปี พ.ศ. 2568 เฮงเค็ลยังตั้งเป้าที่จะให้บรรจุภัณฑ์สำหรับสินค้าอุปโภคบริโภคทั้งหมดสามารถรีไซเคิลหรือนำกลับมาใช้ใหม่ได้ ในขณะที่ใช้พลาสติกรีไซเคิลมากขึ้นในบรรจุภัณฑ์ของผลิตภัณฑ์ นอกจากนี้ เฮงเค็ลยังให้คำมั่นในการจัดหาวัสดุต่างๆ ด้วยความรับผิดชอบร้อยละ 100 ภายในปี พ.ศ. 2568 และอีกหนึ่งประเด็นที่มุ่งเน้นคือการส่งเสริมสิทธิสตรีผ่านโครงการ Schwarzkopf “Million Chances” ซึ่งมุ่งเน้นไปที่การเพิ่มขีดความสามารถของเด็กหญิงและสตรีด้วยการสนับสนุนการศึกษาและการฝึกทักษะ

**ตัวอย่างโครงการทางด้านความยั่งยืนที่เฮงเค็ล ประเทศไทย**

เพื่อสนับสนุนเป้าหมายระดับโลกของบริษัทฯ เฮงเค็ลประเทศไทยกำลังทำงานอย่างใกล้ชิดกับลูกค้า ซัพพลายเออร์ และพันธมิตรทางธุรกิจเพื่อขับเคลื่อนความยั่งยืนตลอดห่วงโซ่คุณค่าทั้งหมดเพื่อก่อให้เกิดเศรษฐกิจหมุนเวียน

ในขณะเดียวกัน เฮงเค็ลประเทศไทยได้ลงทุนอย่างต่อเนื่องในโครงการริเริ่มทางด้านความยั่งยืนต่างๆ ที่โรงงาน ซึ่งรวมถึงการนำน้ำเย็นกลับมาใช้ใหม่ การติดตั้งหลอดไฟ LED และการใช้วัสดุบรรจุภัณฑ์ให้น้อยลง โรงงานผลิตทั้งในส่วนกาวและบิวตี้แคร์ได้ตั้งเป้าหมายในการติดตั้งแผงโซลาร์เซลล์และซื้อไฟฟ้าจากผู้ให้บริการพลังงานหมุนเวียนภายในปี พ.ศ. 2565 ในขณะเดียวกันโรงงานผลิตของบิวตี้แคร์ได้ปรับปรุงบรรจุภัณฑ์ของผลิตภัณฑ์แชมพูและครีมนวด Schwarzkopf Extra Care โดยการใช้ฝาพลาสติกขนาดเล็กที่มีน้ำหนักน้อยลงกว่าเดิมร้อยละ 43

พนักงานของเฮงเค็ลประเทศไทยซึ่งได้รับการฝึกอบรมให้เป็นทูตด้านความยั่งยืนได้เข้ามามีบทบาทอย่างเต็มที่ในชุมชนท้องถิ่น ในปี พ.ศ. 2563 พนักงานจากเฮงเค็ล ประเทศไทย และมูลนิธิฟริตซ์ เฮงเค็ล สติฟตุง บริจาคเงินประมาณ 395,000 บาท ให้กับสภากาชาดไทยเพื่อสนับสนุนบุคลากรทางการแพทย์และจัดหาอุปกรณ์ทางการแพทย์สำหรับผู้ป่วยโควิด-19 และเพื่อเป็นการสนับสนุนโครงการกำลังใจซึ่งเป็นโครงการในพระราชดำริของพระเจ้าหลานเธอพระองค์เจ้าพัชรกิติยาภา พนักงานอาสาสมัครจาก Beauty Care Professional ได้จัดชั้นเรียนฝึกทักษะการทำผมสำหรับผู้ต้องขังหญิงในเรือนจำจังหวัดชัยนาทเพื่อช่วยให้พวกเขาได้กลับคืนสู่สังคม เฮงเค็ล ประเทศไทย ยังได้เริ่มการรณรงค์ทั่วทั้งบริษัทฯ เพื่อส่งเสริม 3Rs ในการ Reduce Reuse และ Recycle โดยแนะนำให้พนักงานทิ้งขยะพลาสติกที่จุดรวบรวมที่ปั๊มน้ำมันและสนับสนุนความพยายามในการรีไซเคิลพลาสติกต่างๆ ของ [Less Plastic Thailand](https://m.facebook.com/lessplasticthailand/), [Green Road](https://www.facebook.com/greenroad.international/), [Precious Plastic Bangkok](https://m.facebook.com/PreciousPlasticBKK/), [Won Project](https://www.facebook.com/wontogether/), และ [Little Bee Hero](https://m.facebook.com/LittleBeeHero/)

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,300 ล้านยูโร และมีผลกำไรดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)